钦定古今图书集成/明伦汇编/氏族典/第302卷 > 梁襄
## 钦定古今图书集成/明伦汇编/氏族典/第302卷 > 梁襄

按《金史梁襄传》：“襄字公赞，绛州人。少孤，养于叔父宁。
性颖悟，日记千馀言。登大定三年进士第，调耀州同
官主簿，三迁邠州淳化令，有善政，察廉升庆阳府推
官，召为薛王府掾。世宗将幸金莲川，有司具办，襄上
疏极谏。世宗纳之，遂为罢行。襄由是以直声闻。擢礼
部主事，太子司经，选为监察御史，转中都路都转运”
户籍判官。未几，迁通远军节度副使，以丧去。服阕，授
安国军节度副使、同知定武军节度事，避父讳改震
武军。太常卿张𬀩、曹州刺史段铎荐襄学问该博，练
习典故，可任礼官。转同知顺义军节度使事、东胜州
刺史。历隩州刺史，累迁保大军节度使，卒。